**LĪGUMS**

**par apsardzes pakalpojumu sniegšanu Daugavpils pilsētas pašvaldības iestādei “Daugavpils Marka Rotko mākslas centrs”**

Daugavpils 2015.gada 26.maijā

**Daugavpils pilsētas pašvaldības iestāde “Daugavpils Marka Rotko mākslas centrs””**, reģistrācijas nr.90009938567, Mihaila iela 3, Daugavpils, LV5401, turpmāk saukts Pasūtītājs, tās vadītāja **Alekseja Burunova** personā, kurš darbojas uz iestādes nolikuma pamata, no vienas puses, un

**Sabiedrība ar ierobežotu atbildību “City security service”** reģistrācijas nr.40003935587, juridiskā adrese: Ulbrokas iela 5-1, Rīga, LV-1021, turpmāk saukta Izpildītājs, tās **valdes locekļa** **ar tiesībām pārstāvēt kapitālsabiedrību atsevišķi Osvalda Toca** personā, no otras puses,

abi kopā vai katrs atsevišķi turpmāk saukti “Puse”, “Puses” vai “Līdzējs”, “Līdzēji”, pamatojoties uz Daugavpils pilsētas domes iepirkuma komisijas 2015.gada 18.maija lēmumu (iepirkumu komisijas sēdes protokols nr.4) iepirkumā “Apsardzes pakalpojumu sniegšana Daugavpils Marka Rotko mākslas centra vajadzībām”, identifikācijas nr.DPD 2015/20, noslēdza šādu līgumu, turpmāk tekstā Līgums:

**1.LĪGUMA PRIEKŠMETS**

1.1.Pasūtītājs uzdod, bet Izpildītājs apņemas Veikt Pasūtītāja nekustamā īpašuma, kas atrodas Mihaila ielā 3, Daugavpilī (turpmāk – Objekts), fizisko un tehnisko apsardzi, drošības sistēmas apkalpošanu (turpmāk – Pakalpojums) saskaņā ar iepirkuma nolikuma prasībām, Tehnisko specifikāciju un tās pielikumiem (Līguma 1.pielikums), Tehnisko piedāvājumu (Līguma 2.pielikums), Finanšu piedāvājumu (Līguma 3.pielikums) un Pasūtītāja instrukciju (turpmāk – Instrukcija) (Līguma 4.pielikums), Visi pielikumi ir šī Līguma neatņemamas sastāvdaļas.

1.2.Šī Līguma izpratnē:

1.2.1.Fiziskā apsardze ir Objekta un tajā esošā īpašuma apsargāšanas pasākumu kopums, izmantojot vienu apsardzes darbinieku, lai nodrošinātu apsardzes objektu no prettiesiska vai cita veida apdraudējuma, kā arī darbinieka rīcība objektā trauksmes (tehnisku u.c. veida avāriju, signalizācijas sistēmu bojājumu u.c.) gadījumos;

1.2.2.Tehniskā apsardze šī Līguma izpratnē ir Objekta apsardze ar uzmontētas apsardzes un trauksmes signalizācijas sistēmām, kas pieslēgtas Izpildītāja centrālajai apsardzes pultij.

1.2.3.Drošības sistēmas apkalpošana– apsardzes signalizācijas sistēmas, apziņošanas sistēmas, automātiskās gāzes ugunsdzēsības sistēmas, ugunsaizsardzības sistēmas, videonovērošanas sistēmas, kas attiecīgajā Pasūtītāja Objektā veido funkcionējošu apsardzes sistēmu, tehniska apkalpošana atbilstoši reglamentiem un Pasūtītāja norādījumiem.

1.2.4.Objekts šā Līguma izpratnē ir īpašums, kas nodots Izpildītāja apsardzē saskaņā ar šī Līguma noteikumiem un tā pielikumiem, ņemot vērā Objekta lielumu, tajā esošā īpašuma atrašanās vietu un pārredzamības pakāpi, Pasūtītāja noteikto apsardzes darbinieku skaitu, apsardzes tehniskās sistēmas pakāpi u.tm1.

**2.PAKALPOJUMA APRAKSTS**

2.1.Fiziskā apsardze:

2.1.1.Objekta fiziskā apsardze tiek veikta nepārtraukti 24 h diennaktī;

2.1.2.nepārtraukta Objekta posteņa apsardze tiek nodrošināta arī brīvdienās un svētku dienās;

2.2.Tehniskā apsardze:

2.2.1.apsardzes un ugunsdrošības signalizācijas, videonovērošanas, mehānisko vai elektronisko iekārtu kopums, kas darbojas vienotā sistēmā, lai novērstu prettiesiskus vai citādus apsargājamā objekta apdraudējumus.

2.3.Drošības sistēmu apkalpošana:

2.3.drošības sistēmas (tehniskās specifikācijas pielikumā) apkope atbilstoši reglamentu prasībām (tehniskās specifikācijas pielikumā).

**3.PASŪTĪTĀJA PIENĀKUMI UN TIESĪBAS**

3.1.Pasūtītājs apņemas:

3.1.1.Pirms Pasūtītāja Objekta nodošanas Apsardzē, Pasūtītājs iepazīstina Izpildītāja pārstāvi ar Objektu, tur esošajām Drošības sistēmām, kā arī citiem apsardzes darbam nepieciešama­jiem tehniskajiem un speciālajiem līdzekļiem, to lietošanas instrukcijām, par ko Izpildītāja pārstāvis parakstās Objekta nodošanas apsardzei aktā, nodrošina Izpildītāja pārstāvim iespēju iekļūt Objektā.

3.1.2. nodrošināt Izpildītājam dienesta telpu;

3.1.3.noteikt Pasūtītāja kontaktpersonu, tālruņa numuru un nekavējoties, bet ne vēlāk kā 24 (divdesmit četru) stundu laikā rakstiski informēt Izpildītāju par kontaktpersonu maiņu, kā arī teritorijas, telpu Vai citām plānojamām izmaiņām, kas saistītas ar Objekta drošību;

3.1.4.neizpaust nepiederošām personām fiziskās apsardzes veidu, skaitu, darba laiku un apsardzes tehnisko sistēmu lietošanas noteikumus;

3.1.5.informēt Izpildītāja par telpu kapitālā remonta sākumu, darba režīma izmaiņām un citām ar Objektu un tā piekļuvi saistītām izmaiņām;

3.1.6.pēc darba dienas beigām pārbaudīt, vai ir aizvērti visi logi, durvis;

3.1.7.neieiet Objektā bez Izpildītāja darbinieka klātbūtnes, ja konstatēti acīmredzami bojājumi (izsisti stikli. bojātas durvis, sienas);

3.1.8.Līgumā noteiktajos termiņos un apmēros veikt apmaksu Izpildītājam par sniegtajiem pakalpojumiem;

3.1.9.nodrošināt darba drošības tehnikas un iekšējās kārtības noteikumu ievērošanu darbiniekiem, kā arī informēt Objekta apmeklētājus par attiecīgiem ierobežojumiem, kas saistīti ar tā drošības nodrošināšanu.

3.2.Pasūtītājam ir tiesības:

3.2.1.kontrolēt šajā Līgumā Izpildītājam paredzēto saistību izpildi;

3.2.2.kopā ar Izpildītāju vai tā norādītām personām veikt fiziskās apsardzes un Objekta tehnisko sistēmu nodrošinājuma pārbaudi;

3.2.3.pieprasīt apsardzes darbinieka nomaiņu, ja tam ir objektīvs iemesls;

3.2.4. pieprasīt citu ar Līguma saistību izpildi nepieciešamo informāciju;

3.2.5. iesniegt pretenzijas par Izpildītāja sniegtajiem pakalpojumiem;

3.2.6.pretenziju gadījumā par Izpildītāja sniegtajiem pakalpojumiem, Pasūtītājam ne vēlāk kā 3 (trīs) darba dienu laikā kopš pretenziju rašanās brīža rakstiski jāpaziņo Izpildītājam.

**4.IZPILDĪTĀJA PIENĀKUMI UN TIESĪBAS**

4.1.Izpildītājs:

4.1.1.pirms darbu uzsākšanas Objektā apdrošina savas darbības riskus un civiltiesisko atbildību par iespējamiem zaudējumiem, kas varētu rasties Pasūtītājam sakarā ar Izpildītāja šajā līgumā noteikto pienākumu neizpildi vai nepienācīgu izpildi un citiem Līguma izpildi apdraudošiem riskiem par summu ne mazāku kā EUR 142200,00 (viens simts četrdesmit divi tūkstoši divi simti euro 00 centi);

4.1.2.visu Līguma darbības laiku uztur spēkā civiltiesiskās apdrošināšanas polisi atbilstoši Līgumā paredzētajiem noteikumiem, ar Pasūtītāju saskaņotā apjomā un ievērot visus apdrošināšanas polises noteikumus, kā arī izpildīt visus nosacījumus tās spēkā esamībai. Pēc Pasūtītāja pieprasījuma uzrāda spēkā esošās civiltiesiskās apdrošināšanas polises oriģinālu;

4.1.3.garantē, ka Izpildītājam un tā darbiniekiem ir un Līguma darbības laikā būs spēkā esošas visas nepieciešamās atļaujas un sertifikāti, kas nepieciešami šajā Līgumā noteikto apsardzes pakalpojumu sniegšanai;

4.1.4.apliecina, ka tā darbiniekiem ir Latvijas Republikas tiesību aktu, kas regulē apsardzes darbību, prasībām atbilstoša kvalifikācija, lai sniegtu šajā Līgumā noteiktā apjomā, kvalitātē un kārtībā noteikto fiziskās apsardzes pakalpojumu.

4.2.Iestājoties Apdrošināšanas polisē noteiktajam apdrošināšanas gadījumam, tālāk tekstā Apdrošināšanas gadījums, Sabiedrība nekavējoties paziņo Apdrošinātājam, Pasūtītājam par tā apstākļiem un draudiem Līguma izpildei.

4.3.Izpildītājs apņemas:

4.3.1.ievērot šī līguma noteikumus un spēkā esošos tiesību aktus, šajā Līgumā paredzēto darbību regulējošo institūciju saistošus norādījumus un noteikumus, kas attiecas uz Apsardzi un nekavējoties informēt Pasūtītāju par tādām izmaiņām un papildinājumiem tajos, kas ietekmē Pušu sadarbību;

4.3.2.iepazīstināt savus Objektā strādājošos darbiniekus ar pamatinformāciju par Pasūtītāju, korekti izturēties pret Pasūtītāja un Objektā strādājošajiem darbiniekiem, apmeklētājiem, kā arī Pasūtītāja darbību nodrošināšanai nolīgto pakalpojumu sniedzējiem, kā arī neveikt nekādas darbības, kas varētu kaitēt Pasūtītāja interesēm un reputācijai;

4.3.3.veikt Apsardzi, nodrošinot Objektos atrodošos materiālo vērtību, īpašuma saglabāšanu, personu drošību, izmantojot tās apsardzes darbiniekus, kuri ir atbilstoši sagatavoti, lai veiktu Apsardzi.

4.3.4.pirms līguma izpildes uzsākšanas Objektā kopā ar Pasūtītāja pārstāvi iepazīties ar Objekta apsardzes sistēmu, sniegt rekomendācijas tās papildu nostiprināšanai;

4.3.5.nodrošināt Izpildītāja darbiniekus ar apsardzei nepieciešamo formu, ekipējumu, veikt to apmācību un regulāro instruktāžu;

4.3.6.nodrošināt apsardzi Pasūtītāja teritorijā, kā arī sabiedrisko kārtību apsargājamajā Objektā, saskaņā ar Instrukciju;

4.3.7.novērot Pasūtītāja apsargājamo Objektu, tā teritoriju un ēkas, kā arī personas un transportu ar nolūku saglabāt Pasūtītāja materiālās vērtības;

4.3.8.nepieļaut Pasūtītāja īpašumā esošo mantu izvešanu un iznešanu bez Pasūtītāja pilnvaroto personu klātbūtnes vai rakstiskas atļaujas;

4.3.9.nekavējoties reaģēt uz esošās apsardzes un ugunsdrošības tehniskās sistēmas trauksmes signāliem;

4.3.10.zādzības vai citu likumpārkāpumu gadījumā rīkoties saskaņā ar Latvijas Republikā spēkā esošajiem normatīvajiem aktiem, īstenot visus nepieciešamos pasākumus vainīgo personu aizturēšanai, veikt notikumā iesaistīto personu īsu aptauju, fiksēt nozieguma apstākļus un pēc iespējas nodrošināt notikuma vietas neaizskaramību, nekavējoties ziņot par notikušo Valsts policijai;

4.3.11.uzbrukuma gadījumā organizēti veikt Objekta aizsardzību ar esošajiem spēkiem un līdzekļiem, nekavējoties ziņot par notikušo Valsts policijai, nepārtraucot Objekta apsardzi;

4.3.12.ugunsgrēka vai avārijas gadījumā nekavējoties ziņot attiecīgajam dienestam, kā arī uzsākt ugunsgrēka vai avārijas likvidāciju ar esošajiem līdzekļiem, nepārtraucot Objekta apsardzi;

4.3.13.par šā līguma 4.2.8. - 4.2.10.punktā minētajiem gadījumiem nekavējoties ziņot Pasūtītāja pilnvarotajām kontaktpersonām;

4.3.14.pēc iestādes darba laika beigām, nokontrolēt, lai apsargājamā teritorijā nepaliktu nepiederošas personas (kārtību, kā Objektā iekļūst personas, kas nav iestādes darbinieki, kā arī kārtību, kādā Pasūtītāja darbinieki, apmeklētāji un citas personas var uzturēties teritorijā pēc darba laika beigām, nosaka Pasūtītājs);

4.3.15.regulāri veikt Objekta tehniskā nostiprinājuma (logi, durvis, atslēgas, objekta nožogojums, ugunsdzēsības hidranti, apsardzes tehniskās sistēmas u.tml.) apsekošanu, nekavējoties ziņojot Pasūtītājam par nepieciešamajiem uzlabojumiem;

4.3.16.informēt Pasūtītāju par apsardzes nodrošināšanai Objektā nozīmētajiem apsardzes darbiniekiem. Darbinieku maiņu iepriekš saskaņot ar Pasūtītāju;

4.3.17.pieslēgt Pasūtītāja Objektā uzstādīto apsardzes signalizāciju Izpildītāja apsardzes centrālajai pultij un nodrošināt apsardzes signalizācijas trauksmes signāla saņemšanu uz centrālo pulti;

4.3.18.reaģēt uz apsardzes pultī pienākošajiem trauksmes signāliem, sazinoties ar Objektā esošo

apsardzes darbinieku, un nepieciešamības gadījumā izsūtīt bruņotas apsardzes patruļas ekipāžu;

4.3.19.Izpildītāja apsardzes darbinieks Objektā drīkst ieiet tikai tajās telpās, kuras ir nepieciešamas apsardzes darbinieku pienākumu veikšanai. Citās telpās drīkst ieiet tikai ekstremālo situāciju gadījumā (ugunsdrošības vai apsardzes sistēmas nostrādāšana un citi gadījumi)

4.3.20.nodrošināt apsardzes darbinieka saziņu ar centrālo pulti darba dienās diennakts tumšajā laikā, svētku dienās un brīvdienas vienu reizi stundā;

4.3.21.Līguma darbības laikā līdz katra mēneša 25.datumam iesniegt Pasūtītājam nākamā mēneša apsardzes maiņas grafiku, tajā norādot darbiniekus un to maiņas laiku, kurā katrs no viņiem veiks apsardzi;

4.3.22.atbildēt par tādiem zaudējumiem, kas Pasūtītājam vai trešajām personām rodas Izpildītāja darbinieku vai pārstāvju prettiesiskas rīcības vai rupjas neuzmanības dēļ, vai tiem pārkāpjot dotā uzdevuma apjomu vai piešķirto pilnvaru ietvarus;

4.3.23.segt tiešos materiālos zaudējumus, kas Pasūtītājam radušies Pakalpojuma sniegšanas laikā un par kuriem ir sastādīti akti;

4.3.24.nodrošināt nepārtrauktu drošības sistēmu darbību un periodisko drošības sistēmu tehnisko apkopi.

**5.LĪGUMA SUMMA UN NORĒĶINU KĀRTĪBA**

5.1.Visi norēķini, kas saistīti ar šā Līguma izpildi, tiek veikti Latvijas Republikas eiro bezskaidras naudas norēķinu veidā, Izpildītāja šā Līguma rekvizītos norādītajā norēķinu kontā. Maksājumi tiek veikti, pamatojoties uz Pasūtītājam iesniegto rēķinu, pieņemšanas un nodošanas aktu un iepriekšējā mēneša apsardzes grafiku.

5.2.Kopējā Līguma summa par veiktajiem Pakalpojumiem tiek noteikta līdz **EUR 29029,86** (*divdesmit deviņi tūkstoši divdesmit deviņi euro 86 centi*) bez PVN. PVN pie 21% likmes sastāda EUR 6096,27 (*seši tūkstoši deviņdesmit seši euro 27 centi*). Kopējā līguma summa ar PVN ir EUR 35126,13 (*trīsdesmit pieci tūkstoši viens simts divdesmit seši euro 13 centi*). Pievienotās vērtības nodoklis nav Līguma priekšmeta daļa, tas tiek maksāts atbilstoši attiecīgajā maksāšanas brīdī normatīvajos aktos noteiktajam.

5.3.Kopējā līguma summa sastāv no diennakts fiziskās, tehniskās apsardzes pakalpojumu un drošības sistēmu apkalpošanas izmaksām:

6.3.1.kopējā Līguma summa par diennakts fiziskās apsardzes pakalpojumu sastāda EUR 29029,88 (*divdesmit deviņi tūkstoši divdesmit deviņi euro 88 centi*) bez pievienotās vērtības nodokļa, kas tiek aprēķināts atbilstoši Latvijas Republikas spēkā esošajam normatīvajam regulējumam, kas nosaka PVN apmēru;

6.3.2.kopējā Līguma summa par diennakts tehniskās apsardzes pakalpojumu EUR 00,00 (nulle euro 00 centi) bez pievienotās vērtības nodokļa, kas tiek aprēķināts atbilstoši Latvijas Republikas spēkā esošajam normatīvajam rcgulējumam, kas nosaka PVN apmēru;

6.3.3.kopējā Līguma summa par drošības sistēmu apkalpošanu sastāda EUR 00,00 (nulle euro 00 centi) bez pievienotās vērtības nodokļa, kas tiek aprēķināts atbilstoši Latvijas Republikas spēkā esošajām normatīvajam regulējumam, kas nosaka PVN apmēru.

5.4.Pakalpojumu cenas atbilst Izpildītāja piedāvājumam Iepirkumā.

5.5.Izpildītājam netiek garantēts, ka Pasūtītājs veiks Pakalpojumu pasūtījumu pilnā Līguma 5.2.punktā noteiktajā Līguma summas apmērā, bet tādā apjomā, kāds nepieciešams Pasūtītāja darbības nodrošināšanai.

5.6.Izpildītājs katru mēnesi līdz katra mēneša 5 (piektajam) datumam, iesniedz rēķinus par iepriekšējā mēnesī sniegtajiem Pakalpojumiem.

5.7.Pasūtītājs norēķinus par iepriekšējā mēnesī sniegtajiem Izpildītāja pakalpojumiem veic 20 (divdesmit) dienu laikā pēc attiecīgā Izpildītāja rēķina saņemšanas un darbu pieņemšanas un nodošanas akta parakstīšanas.

5.8.Ar apmaksas dienu Līdzēji saprot datumu, kurā bankai ir dots rīkojums pārskaitīt apmaksas summu un kas ir dokumentāli pierādīts ar bankas atzīmi par maksājuma uzdevuma pieņemšanu izpildei.

5.9.Par jebkādu no šā Līguma izrietošu maksājuma kavējumu Līdzējs maksā otram Līdzējam līgumsodu 0,1 % (nulle, komats, viens procents) apmērā no savlaicīgi nesamaksātās summas par katru kavējuma dienu, bet ne vairāk kā 10 % no savlaicīgi nesamaksātās summas.

5.10.Gadījumā, ja Pasūtītājam rodas pretenzijas par rēķinā norādīto summu pamatotību un/vai sniegto Pakalpojumu kvalitāti un/vai apjomu, Pasūtītājam ir tiesības rakstiski iesniegt Izpildītājam motivētas pretenzijas un neapmaksāt rēķinu līdz brīdim, kamēr pretenzijas nav atrisinātas. Ja Pasūtītājs ir iesniedzis rakstisku pretenziju par rēķinā norādītās summas pamatotību, Izpildītājam nav tiesības piemērot līgumsodu par maksājuma nokavējumu līdz strīda atrisināšanai starp Pusēm.

5.11.Ja Pasūtītājs nav Līgumā noteiktajā termiņā veicis apmaksu Izpildītājam par kvalitatīvi sniegtajiem Pakalpojumiem, tad Pasūtītājs maksā Izpildītājam līgumsodu 0,1% apmērā no nenomaksātās summas par katru nokavēto darba dienu.

**6.LĪDZĒJU ATBILDĪBA UN ZAUDĒJUMU ATLĪDZĪBAS KĀRTĪBA**

6.1.Līdzēji ir materiāli atbildīgi par Līguma saistību pilnīgu un pienācīgu izpildi un atlīdzina otram Līdzējam visus tiešos zaudējumus, kuri tam radušies šā Līguma saistību neizpildes, daļējas vai nepienācīgas izpildes dēļ. Izpildītāja materiālās atbildības limits ir noteikts šī Līguma 4.1.1. apakšpunktā.

6.2.Izpildītājs ir pilnā apjomā atbildīgs par zaudējumiem, kuri Pasūtītājam radušies Izpildītāja darbinieku vainas dēļ.

6.3.Izpildītājs nav civiltiesiski atbildīgs par:

6.3.1.notikusi Pasūtītāja darbinieku personīgo mantu zādzība, kas atstātas apsargājamā Objekta telpās gadījumos, ja darbinieks nav ievērojis drošības prasības;

6.3.2.nozagta nauda, vērtslietas, mākslas priekšmeti, antikvāri priekšmeti, sevišķi vērtīgas preces, kas netika izvietotas seifos, skapjos, glabātuvēs, un par to netika informēta apsardze;

6.3.3.zaudējumi radušies, ja materiālās vērtības atstātas viegli pieejamās vietās, kuras pēc Izpildītāja rakstiska pieprasījuma nav attiecīgi nodrošinātas;

6.3.4.iekļūšana objektā notikusi caur ēkas konstrukciju elementiem, kurus pēc Izpildītāja rakstiska pieprasījuma Pasūtītājs atteicies bloķēt ar apsardzes signalizācijas sistēmu un Izpildītājs to var apliecināt, uzrādot rakstveida saraksti, kā arī, ja prettiesiskā vai viltus ceļā trešās personas (jebkuras fiziskas vai juridiskas personas) nesankcionēti piekļuvušas Pasūtītāja datorsistēmu tīkliem (datoru, video novērošanas elektronisko ieraksta iekārtu, piekļuves kontroles u.tm1. iekārtu paroļu, kodu, šifru nolasītāju nesankcionētai izmantošanai);

6.3.5.transportlīdzekļu zādzību, laupīšanu, piesavināšanos, kā arī mantu zādzību, laupīšanu, piesavināšanos no transportlīdzekļiem, ja minētie transportlīdzekļi neatrodas slēgtā garāžā ar aktīvu apsardzes signalizāciju, kas lokāli pieslēgta Objekta apsardzes postenim;

6.3.6.par zaudējumiem, kas radušies noziedzīga nodarījuma novēršanas rezultātā, kad Izpildītājs ir saprātīgi pielietojusi nepieciešamās metodes un izpildījusi Līguma, Instrukcijas un likuma prasības.

6.4.Gadījumā, ja tiek nozagtas, nolaupītas, piesavinātas, bojātas vai iznīcinātas kustamas lietas (mantas), tad Izpildītājam ir pienākums segt tikai to kustamo lietu (mantas) vērtību, par kādu attiecīgās kustamās lietas (mantas) tika iepirktas.

6.5.Gadījumā, ja ir notikusi ielaušanās, konstatētas ielaušanās pēdas un konstatēts Objektā esošo Pasūtītāja transportlīdzekļu, kas atrodas slēgtā garāžā ar aktīvu apsardzes signalizāciju, kas lokāli pieslēgta Objekta apsardzes postenim, bojāšanas fakts, Izpildītājs atlīdzina Pasūtītājam visus ar šo faktu radušos tiešos zaudējumus.

6.6.Ja Izpildītāja apsardzes darbinieks ir aizturējis personu, kas vainīga zaudējumu nodarīšanā Pasūtītājam vai citām Līgumā minētajām personām, tad tiek uzskatīts, ka Izpildītājs ir izpildījusi savus pienākumus un ir atbrīvots no atbildības pret Pasūtītāju vai pret citām Līgumā minētajām personām.

6.7.Par Objekta apsardzes Instrukcijas pārkāpumiem Izpildītājs par katru gadījumu maksā līgumsodu, atbilstošu vienas diennakts apmaksas summai par konkrēto apsardzes darbinieku, pēc formulas - **tarifs x 24h**. Par šo summu Pasūtītājs izraksta atsevišķu rēķinu Izpildītājam. Par konstatēto faktu Pasūtītājs un Izpildītājs nekavējoši, bet ne vēlāk kā 2 (divu) darba dienu laikā sastāda Aktu, kuru paraksta Pasūtītājs un Izpildītājs, apliecinot tā patiesumu.

6.8.Par Objekta apsardzes pārkāpumiem, kad:

6.8.1.Izpildītājs, pēc trauksmes signāla saņemšanas, nenodrošina mobilās grupas ierašanos Objektā Līguma pielikumos norādītajā laikā;

6.8.2.Operatīvās mobilās grupas apsardzes darbinieki nenodrošina Objektam radušos apdraudējuma novēršanu, vai, konstatējot ielaušanās pazīmes Objektā, nenodrošina Objektu ar fizisko apsardzi līdz Pasūtītāja attiecīgās atbildīgās amatpersonas ierašanās brīdim;

6.8.3.Apsardzes darbinieks pilda savus darba pienākumus esot alkohola reibumā, narkotisko, toksisko vai citu vielu iespaidā,

Izpildītājs sedz visus šādas rīcības rezultātā Pasūtītājam radušos zaudējumus, kā arī par katru šādu gadījumu samaksā līgumsodu 100% apmērā no iepriekšējā mēneša rēķina summas par attiecīgo Apsardzes pakalpojumu attiecīgā Objektā. Par šo summu Pasūtītājs izraksta atsevišķu rēķinu Izpildītājam. Par konstatēto faktu  Pasūtītājs un Izpildītājs nekavējoši, bet ne vēlāk kā 2 (divu) darba dienu laikā jāsagatavo Akts, kuru paraksta Pasūtītāja un Izpildītāja pārstāvji, apliecinot tā patiesumu.

6.9.lebkuru zaudējumu apmēram, kuru atlīdzināšanu pieprasa Pasūtītājs saskaņā ar šā Līguma nosacījumiem, ir jābūt apstiprinātam ar Pasūtītāja vai trešo personu grāmatvedības dokumentiem vai citiem pierādījumiem.

6.10.Zaudējuma novērtējumā neieskaita noteiktajā kārtībā neuzskaitītas un nereģistrētās materiālās vērtības.

6.11.Izpildītājs nav atbildīgs par saistību neizpildi vai zaudējumiem, kas Pasūtītājam radušies dažādu no Izpildītāja neatkarīgu tehnisku problēmu, nepilnību, defektu, avāriju un tādu apstākļu dēļ Objektā, par kuru novēršanu ir atbildīgs Pasūtītājs vai trešās personas.

6.12.Pasūtītājam un lzpildītājam nodarīto materiālo zaudējumu un to izraisošo apstākļu izvērtēšanai Līdzēji izveido komisiju, vismaz pa diviem pārstāvjiem no katras līgumslēdzēju puses un ar apdrošinātāju pārstāvju un citu kompetentu personu vai ekspertu piedalīšanos. Komisija sastāda aktu, kurā tiek atzīmētas Līdzēju prasības, nodarīto zaudējumu apmēri, to atlīdzināšanas kārtība un termiņš.

6.13.Par nodarītajiem materiālajiem zaudējumiem, kas radušies zādzības, laupīšanas, piesavināšanās un/vai prettiesiskas bojāšanas vai iznīcināšanas rezultātā, Pasūtītājam 30 (trīsdesmit) dienu laikā no zaudējumu nodarīšanas dienas iesniedz Izpildītājam šādus dokumentus:

6.13.1.pretenziju, aprakstot zaudējumu nodarīšanas apstākļus, zaudējumu raksturu, zaudējumu apmēru, vai uzskata Izpildītāju par vainīgu un faktus, kas pamato Izpildītāja vainu, kā arī citu svarīgu informāciju;

6.13.2.kriminālpolicijas dokumentu, kas apstiprina attiecīgā noziedzīgā nodarījuma izdarīšanas faktu;

6.13.3.apstiprinātu inventarizācijas aktu (mantas zādzības un laupīšanas gadījumā);

6.13.4.dokumentus, kas pierāda zaudējumu apmēru.

6.14.Izpildītājam nav pienākums segt jebkādus zaudējumus, kamēr nav iesniegti Līguma 6.13.punktā minētie dokumenti un citi dokumenti, kas pierāda zaudējumu raksturu un apmēru.

6.15.Saņemot līguma 6.13.punktā noteiktos dokumentu, Izpildītājam ir pienākums 30 (trīsdesmit) dienu laikā tos izvērtēt un sniegt Pasūtītājam pamatotu rakstisku atbildi. Gadījumā, ja Izpildītājs piekrīt zaudējumu nodarīšanas faktam un tā apmēram, Izpildītāja pienākums ir pamatojoties uz Pasūtītāja iesniegto rēķinu 10 (desmit) darba dienu laikā atlīdzināt Pasūtītāja radušos zaudējumus pilnā apmērā.

**7.KONFIDENCIĀLITĀTE**

7.1.Par konfidenciālu tiek uzskatīta jebkura informācija, kas atspoguļota šajā Līgumā un visos tā Pielikumos, tai skaitā jebkāda informācija par Pusēm, to darbiniekiem vai klientiem, par Līgumā ietverto darbību raksturu vai jebkādām to detaļām (laikiem, apsardzes grafikiem, Apsardzes iekārtām, Drošības sistēmām un izmantojamām tehnoloģijām).

7.2.Konfidenciālā informācija var tikt izpausta trešajām personām tikai, kur likums pieprasa šādas informācijas izpaušanu – pirms tās izpaušanas informējot otru Pusi.

**8.PAZIŅOJUMU APMAIŅA STARP PUSĒM**

8.1.Visiem paziņojumiem un informācijas apmaiņai attiecībā uz Līgumu jābūt rakstiskiem un nosūtītiem uz Līguma 8.2.punktā norādītajām adresēm. Šāds paziņojums vai informācija tiek uzskatīta par saņemtu:

8.1.1.kad tā sūtītājs saņēmis apstiprinājumu par tā saņemšanu vai,

8.1.2.ja paziņojums ir nodots pret parakstu, vai,

8.1.3. 5 (piecas) dienas pēc nosūtīšanas dienas, kad paziņojums ir nosūtīts ar ierakstītu vēstuli uz Puses norādīto adresi, vai,

8.1.4.kad paziņojums otrai Pusei ir nosūtīts pa faksu un adresāts ir faksa veidā apstiprinājis ziņojuma saņemšanu.

8.2.Pušu kontaktinformācija:

|  |  |
| --- | --- |
| PASŪTĪTĀJS | IZPILDĪTĀJS |
| Ēkas ekspluatācijas un aprīkojuma nodrošinājuma inženieris | Valdes loceklis O.Tocs |
| Tālr.65430247, [valerijs.pimenovs@daugavpils.lv](mailto:valerijs.pimenovs@daugavpils.lv) | Tālr.22002265, e-pasts [info@citysecurity.lv](mailto:info@citysecurity.lv) |

**9.NEPAREDZAMI APSTĀKĻI**

9.l.Neviens no Līdzējiem nav atbildīgs par Līguma saistību neizpildi, ja saistību izpilde nav bijusi iespējama neparedzamu apstākļu dēļ, kas radušies pēc Līguma noslēgšanas un ja Līdzējs par šādu apstākļu iestāšanos ir informējis otru Līdzēju 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie neparedzamie apstākļi ir aizkavējuši Līguma izpildi, bet ne ilgāk par vienu mēnesi.

9.2.Ar neparedzamiem apstākļiem jāsaprot dabas stihijas (plūdi, vētras postījumi), katastrofas, streiki, karadarbība vai manevri, kā arī citi tamlīdzīgi apstākļi, kuru dēļ šī Līguma nosacījumu izpilde nav iespējama un ko Līdzējiem nebija iespējas ne paredzēt, ne novērst.

9.3.Līdzējam, kurš atsaucas uz neparedzamiem apstākļiem, ir jāpierāda, ka tam nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.

9.4.Gadījumā, ja neparedzamie apstākļi turpinās ilgāk nekā 30 (trīsdesmit) kalendārās dienas, katram no Līdzējiem ir tiesības izbeigt šo Līgumu, par to rakstiski brīdinot otru Līdzēju 5 (piecas) darba dienas iepriekš.

**10.PAPILDUS NOTEIKUMI**

10.1.Ja sakarā ar izmaiņām Latvijas Republikas tiesību aktos kādi šā Līguma punkti zaudē spēku, tad Līdzējiem jāpārskata šis Līgums un jāveic tajā attiecīgie papildinājumi un labojumi, bet tas nevar būt par pamatu šā Līguma atzīšanai par spēkā neesošu.

10.2.Jebkuri šā Līguma grozījumi un papildinājumi veicami rakstiski, Līdzējiem vienojoties, tie tiek pievienoti Līgumam un kļūst par tā neatņemamu sastāvdaļu.

10.3.Visus strīdus un domstarpības, kas radušies šā Līguma izpildes sakarā, Līdzēji risina pārrunu ceļā. Ja strīdus un domstarpības Līdzēji nevar atrisināt pārrunu ceļā, strīds tiek nodots izskatīšanai Latvijas Republikas tiesā saskaņā ar spēkā esošajiem normatīvajiem aktiem.

**11.LĪGUMA DARBĪBAS TERMIŅŠ**

11.1.Līguma 1.1.punktā noteikto pakalpojumu sniegšanas termiņš ir no 2015.gada \_\_.maija līdz 2016.gada 31.martam.

11.2.Līgums ir spēkā no tā parakstīšanas dienas līdz līgumā minēto Pušu saistību pilnīgai izpildei.

11.3.Līdzēji šo Līgumu var izbeigt rakstiski, 1 (vienu) mēnesi iepriekš par to informējot otru Līdzēju.

11.4.Līdzējiem, konstatējot Līguma noteikumu pārkāpumu, ir tiesības vienpusēji atkāpties no Līguma 10 (desmit) dienas iepriekš brīdinot par to rakstiski otru Līdzēju.

11.5.Līgums sagatavots uz 8 (*astoņām*) lapām, 2 (divos) eksemplāros katrai Līdzēju pusei pa vienam cksemplāram. Abiem eksemplāriem ir vienāds juridisks spēks.

11.6.Līgumam ir šādi pielikumi, kas ir tā neatņemama sastāvdaļa:

11.6.1. 1.pielikums – Tehniskā specifikācija ar pielikumiem;

11.6.2. 2.pielikums – Tehniskais piedāvājums;

11.6.3. 3.pielikums – Finanšu piedāvājums;

11.6.4. 4.pielikums – Instrukcija.

**12.LĪDZĒJU REKVIZĪTI**

|  |  |
| --- | --- |
| **Pasūtītājs:**  Daugavpils pilsētas pašvaldības iestāde  “Daugavpils Marka Rotko mākslas centrs”,  reģistrācijas nr.90009938567,  Mihaila iela 3, Daugavpils, LV5401  AS “Citadele banka”, kods PARXLV22,  konts LV76PARX0000850062878  Daugavpils pilsētas pašvaldības iestāde  “Daugavpils Marka Rotko mākslas centrs”  vadītājs    *(Personīgais paraksts)* A.Burunovs | **Izpildītājs:**  Sabiedrība ar ierobežotu atbildību  “City security service”  reģ.nr.40003935587,  Ulbrokas iela 5-1, Rīga, LV-1021,  AS “Swedbank”, kods HABALV22,  konts LV15HABA0551032666437  SIA “City security service”  valdes loceklis  *(Personīgais paraksts)* O.Tocs |